description: Ако депутатите одобрят решението на правителството, програмата ще може да продължи и догодина

title: Кабинетът задвижи увеличението с 1 млрд. лв. на бюджета за саниране

maintext:
Досега програмата е обхванала над 340 хил. домакинства, твърди Павлова
© ГЕОРГИ КОЖУХАРОВ
Правителството в оставка предлага на Народното събрание да подкрепи продължаването на програмата за саниране и да увеличи финансовия ѝ ресурс с още 1 млрд. лв. до 2 млрд. лева. На заседанието си в сряда кабинетът одобри доклад на регионалния министър Лиляна Павлова за изпълнението на Националната програма за енергийна ефективност на многофамилните жилищни сгради.
След заседанието на кабинета пред журналисти регионалният министър Лиляна Павлова заяви, че увеличаването на бюджета на програмата ще помогне през следващата година да се гарантира изплащането за сградите, които са кандидатствали и са в процес на реализация. "Над 440 вече са сградите, които са в реален процес на изпълнение и строителство, 120 са завършени, още за 800 сгради вървят тръжни процедури на различни етапи", отчете Павлова, цитирана от "Фокус".
Към 31 декември 2016 г. прогнозната стойност на сключените договори по програмата ще надхвърли 953 млн. лева, показват анализът и данните на Българска банка за развитие (ББР). Към края на годината ще бъдат разплатени суми в размер над 391 млн. лева. Разчетите показват, че са достигнати границите, до които ББР може да поема ангажименти за плащания. Затова и се предлага финансовият ресурс на програмата да бъде увеличен на 2 млрд. лв., посочва правителствената информационна служба. Така ще бъде подсигурена дейността и през следващата година.Тя посочи, че до момента в изпълнението на саниранията са участвали над 570 малки и средни фирми, а възползвалите се домакинства са над 340 хиляди. "Ако удвоим ресурса, над 700 хил. души ще се възползват от ефектите и ползите на програмата", смята Павлова. Тя изрази надежда парламентът да увеличи бюджета на програмата, така че следващото правителство да я продължи и през 2017 г.


description: Легалният пазар спада, през последните месеци намаляват и приходите от акцизи за тютюневи изделия

title: Контрабандата на цигари нараства от средата на годината

maintext:
В средата на миналата година легалният цигарен пазар отбеляза 19% ръст, годишното нарастване на продажбите беше с 11%, а през тази пазарът има само 4% ръст.
© Надежда Чипева
"Този феномен - да има толкова нисък процент незаконен сегмент, не може да продължи дълго по няколко причини. Съседните страни, които очевидно имат по-ниски цени – Сърбия и Македония. Очевидно влизащите незаконно граждани, с чийто трафик се занимаваше организираната престъпност, са много по-малко и контрабандните канали отново се преориентират към цигарите. Освен това акцизът отново ще се увеличава от началото на 2017 г. Политическата криза се случваше постепенно, никой не очакваше предсрочни избори, ще бъде интересен периодът на управление на служебното правителството, тъй като намаляването на приходите обикновено е голям риск при управление на левицата", коментира Тихомир Безлов от Центъра за изследване на демокрацията.
Легалният пазар на цигари спада с около 6% от август, а контрабандата започва да се увеличава. Това показват данните за продажбите на тютюневи изделия с бандерол и приходите от акцизи от цигари.През второто тримесечие България регистрира най-ниските нива на контрабанден пазар от 10 години – 8.1%, но в края на годината тенденцията е продуктите без бандерол да увеличават дела си. Според досегашните темпове на събиране на акцизи Агенция "Митници" ще осигури повече приходи от цигари в сравнение с миналата година, когато надхвърлиха 2.080 млрд. лв. Това, от една страна, се дължи на увеличения от началото на 2016 г. акциз. Проблемът е, че приходите от акцизи чувствително намаляват от август до края на годината (виж графиката) в сравнение със същия период на 2015 г. и при увеличен акциз. В същото време продажбите на легални цигари намаляват, а заловените от митниците количества нелегални цигари и тютюн за пушене са се увеличи двойно.От началото на 2015 г. до месец май митниците и МВР организираха дежурства в цигарените фабрики и акцизните складове за цигари. В резултат легалната консумация се увеличи с 19%. Това би трябвало да означава или че пушачите рязко са се увеличили с една пета за една година, или че институциите са прекъснали веригата на производство и продажба на контрабандни цигари. След операцията служителите на митниците и полицията бяха оттеглени, но приходите от акцизи от цигари се увеличиха с 300 млн. лв., а ръстът на пазара остана двуцифрен. Въпреки че повече подобни акции не бяха организирани, пазарът през миналата година запази двуцифрения си ръст. През тази година продажбите продължиха да растат, но само с 4%, вероятно и заради увеличения акциз.В същото време само до ноември митниците са задължали 42.7 млн. къса нелегални цигари при 27.6 млн. за цялата 2015 г., което бележи близо двойно увеличение на количествата без бандерол, фалшиви или контрабандни продукти в сравнение с миналата година. Подобна е статистиката и при тютюна за пушене – докато през миналата година са заловени 28.8 тона, до ноември са били хванати 51.4 тона нелегален тютюн.В същото време статистика за приходите от акцизи показва, че на фона на увеличен акциз митниците са освободили за потребление в България по-малки количества легални продукти и съответно събират по-малко акциз от юли до момента в сравнение с предишната година. Като цяло приходите досега са с 8% нагоре и според сайта на финансовото министерство до края на октомври са събрани 1.899 млрд. лв., но тенденцията за спад на легалните продажби е очевидна.Според експерти от цигарения сектор митниците полагат големи усилия да се справят със сивия пазар, но обстановката около президентските избори и смяната на правителствата допълнително затруднява ситуацията.

fasttext_language: bg


description: Купувач е консорциум, воден от Apollo Global Management

title: Philips продава бизнеса си с LED осветителни тела

maintext:
Франс ван Хутен, главният изпълнителен директор на Philips, е доволен от сделката, въпреки по-ниската цена
© United Photos
Приходите на Lumileds през 2015 г. са били 2 млрд. долара, а от самата сделка Philips очаква да получи 1.5 млрд. долара в брой. Холандската група
ще запази контрол върху 19.9% от акциите на компанията. Lumileds работи като самостоятелна компания от 2015 г. и получи по-голяма независимост като част от по-голямото преструктуриране на Philips. Датската група се раздели с няколко от своите звена, включително и Philips Lighting. Сега, с продажбата и на Lumileds, Philips, изглежда, ще се фокусира почти изцяло върху здравния си бизнес.
"С тази сделка ние ще завършим важна фаза от нашата трансформация. Доволен съм, че стигнахме до сделка с Apollo, и смятам, че това е правилният собственик на Lumileds", коментира Франс ван Хутен, главен изпълнителен директор на Royal Philips. Той предупреди при пропадането на предишната сделка, че най-вероятно при втория опит цената на поделението ще падне значително.
Холандската компания Philips ще продаде контролния пакет от бизнеса си с LED осветителни тела Lumileds, съобщава Financial Times. Купувачът е консорциум, воден от американската инвестиционна група Apollo Global Management.Общата цена на подразделението възлиза на 2 млрд. долара - с 40% по-ниско от предишната сделка, която беше договорена от Philips през 2015 г., но блокирана от регулаторите в САЩ. Тогава холандската компания продаде контролния дял от 80% в Lumileds на китайската група GO Scale Capital срещу 2.8 млрд. долара. Комитетът по чуждестранни инвестиции в САЩ блокира сделката, което беше шок за Philips. Причината според регулаторния орган беше, че подобна продажба повдига въпроси относно сигурността.Lumileds прави основно осветителни тела за коли. Philips прекара голяма част от годината в търсене на нов купувач, което не се оказа лесна задача предвид изолирането на китайските инвеститори. Именно това е изиграло голяма роля за по-ниската цена сега.


description: Кой кой е в най-очаквания филм на 2016 г.?

title: Rogue One: История от междузвездни войни - A Preview

maintext:
1
2
3
4
5
6
7
8
9 Фелисити Джоунс
1
2
3
4
5
6
7
8
9 Уен Джианг
1
2
3
4
5
6
7
8
9 Диего Луна
1
2
3
4
5
6
7
8
9 Бен Менделсон
1
2
3
4
5
6
7
8
9 Форест Уитакър
1
2
3
4
5
6
7
8
9 Алън Тъдик
: Хрумнала на специалиста по визуални ефекти в ILM Джон Нол. Дошла от встъпителните надписи на "Епизод ІV: Нова надежда": "...след като отряд смели бунтовници спечели първата битка с галактическата Империя на злото и открадна плановете на нейното ново оръжие - Звездата на смъртта..." Новият филм разказва как точно това се е случило.: Rogue One е spin-off. Самостоятелна история от Star Wars вселената на Джордж Лукас - без джедаи, Силата, Йода, смешните роботи и принцесите. Планирани са още два: Han Solo film, Untitled film.: След "Епизод ІІІ: Отмъщението на ситите" и преди "Нова надежда" (оригиналният "Междузвездни войни" (Star Wars) от 1977 г.).: Планетата Скариф (използвана е островна локация на Малдивите).: Името на интернационалния взвод от полупрестъпници, който трябва да открадне картите с плановете на Звездата на смъртта.: Диего Луна (от "И твойта майка също"): Фелисити Джоунс (от "Теорията на всичко")Форест Уитакър в персонажа на ветеран, бил се до Люк Скайуокър във "Войната на клонингите" (анимационният вариант);Дони Йен, сляп китайски монах, владеещ Силата, без да е джедай, с тренировки;Уен Джианг, авантюрист като Хан Соло, ползващ всякакви оръжия, иначе известен китайски сценарист и режисьор;Риз Ахмед, пилотът на групата с мръсен език, познат от последния "Джейсън Борн" и "Лешоядът";Жьоневиев О'Райли, амазонката воин Мон Мотма от "Отмъщението на ситите";Алън Тъдик, дроид по сигурността К-2S0, според режисьора Едуардс "това е характерът на Чубака в тяло на дроид";Мадс Микелсен, налудничав учен, строящ "звезди на смъртта", баща на сержантката на Фелисити Джоунс;Бен Менделсон е лошият директор Креник, командва Deathtroopers, които са по петите на Rogue OneТайнствена фигура с качулка, която се появява във финала на трейлъра и говори с гласа на Джеймс Ърл Джоунс. Дарт Вейдър?: Крис Уейц (режисьор на "Златният компас); Тони Гилрой (режисьор на "Майкъл Клейтън")Режисьор: Гарет Едуардс (автор на независимия хит Monsters, 2010 г. и на последния "Годзила"): $200 млн.


description: Коледни приказки и Толкин? Да, точно така, авторът на "Властелинът на пръстените" и "Хобит".Изданието събира писма,...

title: Книга: "Писма от Дядо Коледа" на Дж. Р. Р. Толкин

maintext: Да, точно така, авторът на "Властелинът на пръстените" и "Хобит".Изданието събира писма, адресирани до децата му и събиращи истории за ежедневието на Северния полюс от името на Дядо Коледа и неговият помощник елф. Книгата с твърди корици съдържа също така снимки на оригиналните ръкописи, рисунки и марки. Писани са в периода 1920-1943 г. и впоследствие събрани от сина му Кристофър и съпругата му Бейли Толкин.Писмата от средата на 30-те години съвпадат с периода, в който Дж. Р. Р. Толкин вече гради света на "Властелинът на пръстените" (1954). Според някои от изследователите на творчеството му в писмата могат да си проличат теми и образи, които впоследствие се появяват и в труда на живота му, както и препратки към Втората световна война в опит тя да бъде обяснена на децата. В творчеството на Толкин има още няколко книги, предназначени за деца, част от които също публикувани посмъртно.Изданието на английски се появява на 2 септември 1976, точно три години след смъртта на писателя. Преводът от английски е на Стела Джелепова, работила и по излязлата тази година биографичната книга за писателя от Хъмфри Карпентър.От издателство "Колибри". Цена: 20 лв.


description: На 20 ноември Бургас осъмна с нов магазин за крафт бири – Papa Beer. В момента той предлага около 200 вида бира, преобладават крафт предложенията....

title: Papa Beer - Капитал

maintext:
На 20 ноември Бургас осъм
а с нов магазин за крафт бири – Papa Beer. В момента
около 200 вида бира, преобладават крафт предложенията. Селекцията е направена изцяло от собствениците, водени от принципа да предлагат само това, което си заслужава. Стремят се да опитат всичко, преди да се покаже на стелажа. Всъщност процесът е двустранен, защото често идват клиенти, които търсят бири, които все още не са налични, но пък запалват любопитството на хората от магазина. Желанието на
е да имат колкото се може повече стилове и държави производителки.
място и за експерименти, защото си има и бар, където всяка от бирите подлежи на проба. "В началото клиентите подхождат с недоверие. След първата чаша и няколко минути разговор обикновено се ентусиазират и започват да опитват различни бири",
Искат и да узнаят повече за тях. Да задоволи този информационен глад набързо е сформиран бирен клуб
За дизайна на магазина се е разчитало на приятели, а художниците, изрисували стените, са ME Click. Пространството е разпределено така, че освен стелажите със стоката и бар с каса за плащане има и места за сядане – типичните за бар културата високи маси и столове, както и няколко кресла, за да му е удобно на всеки вкус. На въпрос колко точно са местата конкретен отговор не получихме, а само едно: "Много и малко, зависи кой ще идва." Двусмислието в изречението прави добро впечатление за подбор на публиката и клиентите.
00
00
той предлагасобственика му Калоян КоевНо Papa Beer еобяснява Калоян.Beer Bastards, който всяка седмица да организира дегустации и обучения. "Ще запознаваме нашите членове с различните стилове, с държавите производителки, с хмелове и малцове... Нещо като бирено училище." В бъдеще може да се очакват и представяния от самите производители, които ще разказват и за специфичните процеси и моменти в приготвянето на различните видове пиво. Кулминацията естествено се очаква да бъде през лятото.Papa Beer е в Бургас на ул. "Милин камък" 1 и работи от 10:до 22:ч.


description: Абсурдната история на задържани майка и едногодишно дете показаха безчувствеността на прокуратурата и полицията и проблеми в закона

title: Да кърмиш под стража

maintext:
Домът за настаняване на емигранти в Овча купел. През него и останалите места само през 2016 г. през България са минали 2300 непридружени деца.
© Надежда Чипева
Историята на мигрантите
От разпитите пред съдия, които са направени на част от задържаните след задържането им, става ясно, че всички разказват еднакви истории за това как са стигнали до границата в Румъния и как са оставяли пари на каналджии. Ето историята на една от задържаните жени.
По случая мога да кажа следното: Мъжът ми живее в Ирак. Той е офицер в иракската армия, старши лейтенант. Той каза да отидем в Германия и като се настаним там, и той ще дойде. В България дойдох с децата си. Настаниха ни в лагера в с. Баня до Нова Загора. Тъй като не искаме да оставаме в България и други иракчани от лагера ми казаха, че има един Х., който ще ни преведе. Дадоха ми телефона му. Този Х. е иракчанин. Аз му се обадих по телефона и се разбрахме да взема едно такси до С. и да отида с децата при него. Таксито той щеше да го плати. Ние взехме едно такси и тръгнахме за С. Като стигнахме, аз му се обадих по телефона. Дадох телефона на шофьора на таксито да говори с Х., за да му обясни къде да ни закара. Таксито ни закара на адреса. Там ни посрещна Х. Този Х. има заешки зъби, без мустаци и брада, среден на ръст, средно пълен, малко мургав, с тъмни очи. Ако го видя, ще го разпозная. Аз снимах мястото, където пристигнахме, с телефона си. Този Х. ни закара в дома на сестрата на жена си, тя е съвсем наблизо до неговата къща. Сестрата на жена му на Х. се казва Н. А жената на Х. се казва Л. Тъй като нямахме пари, а трябваше да платим 700 евро, за да ни закарат за Р., аз се обадих на мъжа ми в И. да изпрати пари. Той ги прати по "Уестърн юниън" на името на Л. За да ги изпрати, аз й снимах личната карта и я изпратих на мъжа ми и още я имам на телефона. Също така снимах и бордерата, с които пратиха парите – веднъж 300 и веднъж 400 евро. Тези 700 евро бяха само разходи за път и храна. Когато трябваше да пристигнем в Р., трябваше да доплатим. След като ни изпратиха парите, казаха, че можем да тръгваме. Закараха ни в един гараж. Аз го снимах и него с телефона. Там ни качиха в един камион с брезент. Шофьора не го разгледах, а и беше доста тъмно.Закараха ни в едно село, отново в близост до гр. Нова Загора, не зная кое е. Там ни настаниха в една порутена къща без прозорци, без врати. Там имаше вече събрани доста хора. Докато чакахме там, докарваха и други иракчани. Когато се събрахме около 30 души, ни качиха всички набързо в един бял микробус без прозорци, товарен. Този микробус беше друг, по–голям от този, с който ни закараха до селото. Не можах да видя шофьора, защото беше тъмно и много набързо ни качиха в микробуса. След като ни качиха, пътувахме доста време. Пътувахме през нощта, а и не можехме да се ориентираме, но ни закараха до едно село. Там слязохме и тръгнахме пеша към границата. Нас ни водеше един мъж, висок, с бяла коса, с оформена лека брадичка, говори на няколко езика, на нас ни говори на кюрдски. По телефона говореше на други езици. Ако ни покажете снимка, ще го разпозная. Трафикантът каза да си изключим телефоните, да не ползваме светлини и други такива. След това тръгнахме към границата. Вкараха ни в Румъния, но този, който ни водеше, усети, че има полиция, и ни върна обратно в Б. Скрихме се в едно дере на българска територия. Тогава този с бялата коса, който ни водеше, каза да го изчакаме 2 часа там и тогава да минем отново в Румъния. Той щял да ни чака там. След това той тръгна. Искам да кажа, че към нас в последния момент се присъединиха още осем души – шестима мъже и две жени. Не можах да ги разгледам добре и не мога да ги опиша, но и те тръгнаха малко след каналджията. Изкарахме нощта в дерето. На другия ден, на 08.12.2016 г., изчакахме да се стъмни и тръгнахме пак за Румъния Тогава ни заловиха румънските полицаи.
Последния месец на годината по два пъти на ден млада жена прекрачва прага на следствения арест в Добрич, за да бъде конвоирана от служителите на съдебна охрана. Тя е иракчанка и е в ареста, тъй като е обвиняема за нелегално преминаване на границата. Заловена е на границата с Румъния заедно с още 36 души, oт които 11 деца.Повечето от тях са избягали след размириците в лагера в Харманли. Жената, чието име няма значение, излиза от следствения арест с конвой, който изпълнява постановление на окръжния прокурор в Добрич. Всеки ден по два пъти тя е отведена от служителите на съдебна охрана, за да кърми едногодишното си дете, от което е отделена по волята на прокуратурата и съда.Според информацията, разпространена миналия вторник, осем от нелегалните мигранти са задържани на 8 декември край генералтошевското село Росица. Останалите 17 са били арестувани в Румъния и върнати обратно в България на 10 декември.Веднага след това с определение на съда в Генерал Тошево всички възрастни били задържани под стража. Мъжете - във Варненския затвор, а жените – в следствения арест в Добрич, който се намира на последния етаж на сградата на Областната дирекция на полицията в града.На 27 декември жената и още 15 души сключиха споразумение с прокуратурата в Генерал Тошево, като се признаха виновни и получиха условни присъди. Един човек получи ефективно наказание. Кърмачката е освободена и най-вероятно се намира отново в дома в Харманли.Случаят мина незабелязано из местните медии. Така и без отговор въпросът кое е наложило и кой е взел решението за отделянето от майките им и настаняването им в социална институция в Добрич.Казусът направи видими недопустими празноти в българското законодателство, непопълнени вече четвърта година след началото на мигрантската криза в Европа.Според окръжния прокурор на Добрич Пламен Николов, цитиран от агенция "Фокус", част от възрастните иракчани и всички деца били без документи. Николов съобщава също, че "обгрижването на децата създава редица проблеми, тъй като те са настанени в центровете без необходимите по закон документи за здравен статус". Това оставяло в риск здравето и живота на другите деца, които живеят там.Пак според Николов проблем било и изхранването на кърмачето. По тази причина той разпоредил майка му да бъде извозвана с конвой, за да кърми детето. "Това коства немалко разходи на държавата", обяснява Николов.Според разпоредбите на Закона за изпълнение на наказанията и задържането под стража децата на жени, лишени от свобода, които не са навършили една година, трябва да бъдат обгрижвани в ясла на мястото, където се намира и майката. Според чл. 240 от същия закон текстът е приложим и за задържаните под стража. Както всички следствени арести в страната обаче, така и този в Добрич не разполага с условия за отглеждане на деца до 1 година."Изхождайки от принципа за спазване и следване на висшия интерес на детето – да не бъде отделяно от родителите си, особено в случаите, когато става дума за кърмаче, решението на съда в Генерал Тошево е недопустимо, коментира адв. Маргарита Илиева от Българския хелзинкски комитет. На тази възраст близостта на майката е определяща."Според Илиева казусът има две решения – майката да бъде преместена с прокурорско разпореждане в затвор, където има детска ясла, или да се поиска изменение на мярката за неотклонение.Неофициалното споделено оправдание на властите е, че младата и майка и детето нямало как да бъдат преместени в единственото място, в което има такива условия - Сливенския затвор, защото разследването срещу нея е на територията на град Добрич. Друг е въпросът дали основният проблем за прокуратурата - разходите за конвоирането на кърмачката до детето, нямаше да са по-малко ако тя не беше настанена там и изпращана по делегация до Добрич за процесуално-следствените действия, които трябва да бъдат извършени с нея."Вземането на решение за събиране на майката с детето е в изпълнение на международните стандарти", обяснява още Илиева, като цитира Конвенцията по правата на детето. Според нея "в случаи, когато родителите извършат престъпление, следва да има предвидени алтернативни мерки на задържане под стража, които да се прилагат според конкретния случай при пълно съобразяване с вероятното въздействие върху интересите на засегнатите деца".Независимо от факта, че въпросният коментар е приет от Комитета по правата на детето още през февруари 2013 г., той и до този момент не е отразен в българското законодателство."В случая с майката, задържана със съдебно решение в ареста в Харманли, е пренебрегната и друга международна норма, обяснява адв. Илиева. Става дума за препоръка на Парламентарната асамблея на Съвета на Европа от 2000 г. Тя призовава страните - членки на съвета, да спазват принципа, че задържането под стража на бременни и майки на малки деца трябва да бъде предприемано само като последна мярка в случаи, в които става дума за особено тежко нарушение и когато задържаният представлява сериозна опасност за околните."Вторият казус, който поставя случаят с единадесетте иракски деца, е как е била определена възрастта на най-малкото от тях, за да бъде преценено, че може да бъде отделено от майка си."Имаме информация, че съвсем наскоро, в последните дни на ноември, детето е навършило годинка", каза в отговор на въпрос на "Капитал" говорителят на Окръжната прокуратура в Добрич Милена Любенова. Но се оказа, че увереността й прикрива друга, доста по-различна истина."Педиатрите и хората, които се занимават с деца, могат да определят възрастта им с точност плюс–минус един месец. Ние всички сме хомо сапиенс", каза окръжният прокурор на Добрич Пламен Николов.Според него информацията за възрастта на всички 11 деца, задържани край с. Росица, е достигнала до съда в Генерал Тошево и прокуратурата в Добрич "от здравната служба на мигрантския център в Харманли чрез граничните полицаи"."В случая става дума за хора, които никога не са имали издаден акт за раждане, каза Николов. Това са първобитно–общинни племена." След това той уточни: "Видимите "габарити" на детето показват, че то е над една година. Аз нямам никакви съмнения, че това е точно така."Според прокурора въпросите около казуса с кърмачето, отделено от майка му, не бил нищо повече от "търсене на сензация". Задържането на иракските граждани преди седмица поставял други по-важни проблеми на действащото законодателство, които заради мигрантската криза трябвало спешно да бъдат решени."Действащите в момента закони не дават никакъв отговор на въпроса какво да се прави с децата, докато съдят родителите им в някоя гранична зона, твърди Пламен Николов. Това са деца на задържани под стража, а техният статут е различен от този на осъдените."Окръжният прокурор на Добрич твърди, че цитираните текстове от Закона за изпълнение на наказанията и задържането под стража не могат да бъдат приложени спрямо мигрантите, тъй като се отнасяли единствено за български деца, които имат всички необходими документи за прием в детски ясли, градини и социални заведения.Така според Николов се стигало до парадокси."Граничните полицаи обикаляха няколко дни с децата по детските градини и ясли, за да ги вземе някой, докато съдят родителите им. А една учителка им казала: "Като сте ги задържали – гледайте си ги вие." Всъщност така и стана – завели ги в участъка и ги хранили с банички, докато намерят къде да ги дадат", разказа окръжният прокурор на Добрич.Според закона "бременните жени и кърмачките са под системен медицински контрол и се поставят в подходящо обзаведени и отговарящи на необходимите хигиенни изисквания помещения." От Министерството на правосъдието отговориха, че това изискване от закона е спазено, като уточниха, че информацията, с която разполагат, идва от ръководството на ареста в Добрич.Казусът приключва на 27 декември, когато кърмачката е освободена от ареста и има възможност отново да бъде с детето си. Празнотите в закона и въпросите около практиките на правоохранителните органи ще чакат до следващия подобен казус, а такъв ще има съвсем скоро. За 2016 година броят на непридружените деца, които са минали през България, е над 2300.


description: Резултатите ще бъдат оповестени не по-късно от 3 февруари

title: Още месец ще продължат проверките на застрахователите

maintext:
Въпреки намеренията на новия председател на КФН, Карина Караиванова, проверките да приключат до края на 2016 г., това няма да се случи заради наследените проблеми от предишното ръководство, организирало процедурата
© Надежда Чипева
С месец повече от планираното ще продължат проверките на застрахователните компании, които са част от група и имат подразделения зад граница. Това ще отложи и обявяването на резултатите от мащабния преглед на балансите, през който преминава застрахователната и пенсионно-осигурителната индустрия. Новият срок за финализиране на инспекциите там, където не са приключили, е 23 януари, а обявяването на резултатите, според поредния план-график, е "не по-късно от 3 февруари" (петък).Новината за поредното неспазване на предварително дадения срок, дойде от Комисията за финансов надзор (КФН), която е само един от участниците в така наречения Управляващ комитет, ръководещ проверките. По информация на "Капитал" настояването за отлагане с още един месец идва от консултанта на процедурата, подготвил и методологията, EY (Ernst & Young), както и от Европейският орган за застраховане и професионално пенсионно осигуряване (EIOPA), които предпочитат резултатите да се оповестят едва когато и последното досие бъде затворено. До момента са готови данните за всички пенсионни компании, както и за повечето застрахователи, което дава надежди, че през февруари най-накрая може и да има резултати.От проверките се очаква да дадат информация за платежоспособността на дружествата в застраховането и пенсионното осигуряване, както и дали се спазват забраните за инвестиции в свързани лица. През преглед на балансите преминават всичките 27 пенсионни дружества и 53 застрахователя, развиващи дейност на българския пазар.По закон резултатите от процедурата трябваше да бъдат обявени през август, едновременно с оценките от банковите стрес тестове. Недостигът на одитори, които имаха свободен капацитет да поемат и небанковия финасов сектор, бе първата причина за отлагане на проверките. Спънки имаше и заради организацията, която създаде КФН, когато неин председател бе Стоян Мавродиев. В одобрения тогава списък на проверяващи, които могат да участват в инспекциите, бе допусната компанията "РСМ България", която сключи най-много договори, без това да предизвика реакция на надзора. На по-късен етап от проверките, когато председателят на КФН бе сменен, одиторът бе уличен в документни злоупотреби. Макар и недоказани пред съд, те доведоха до отстраняването му от проверките. RSM Internatonal също го изключи от мрежата си, като в момента дружеството е с ново име -"ИсаОдит". За клиентите му - 15 застрахователя и 3 пенсионни компании - трябваше да се търсят нови проверяващи, а с това се стигна и до поредно удължаване на срока.Заради закъснението в организирането на втория елемент от процедурата, стрес тестовете, като последна възможна дата за финализиране на цялото упражнение бе даден 31 декември 2016 година. Тя обаче отново няма да бъде спазена. Остава очакването, че тъй като са единици компаниите, за които има неизяснени въпроси, поредната отсрочка на процедурата ще е и последна.


description: Френският индустриален министър Сирюг смята, че ЕС не може да бъде "наблюдател", ако бъдат скъсани търговски сделки

title: Европа е готова да се бори срещу протекционизма на Тръмп

maintext:
Китай предприе законови действия срещу ЕС и САЩ заради статута на пазарна икономика
Китай предприе законови действия срещу ЕС и САЩ заради нежеланието им да го третират като пазарна икономика според правилата на Световната търговска организация, пише Financial Times. Пекин е недоволен от клауза, която позволява на търговските партньори да използват специална формула и цени в трети страни, за да изчисляват наказателните мита за непазарни икономики при антидъмпингови случаи. Китай настоява клаузата да бъде премахната по време на 15-ата годишнина от членството му в СТО в неделя. Но ЕС, САЩ, Япония и други страни от СТО се противопоставят, което накара Китай да предприеме първата стъпка към завеждането на дело в глобалния търговски регулатор.
Европа е подготвена да се бори срещу икономическия протекционизъм на администрацията на Доналд Тръмп с политики, близки до тези, които са използвани в битката с китайските практики, подкопаващи конкуренцията. Това твърди френският индустриален министър Кристоф Сирюг в интервю за Financial Times.По думите му ЕС не може просто да бъде "наблюдател", ако новоизбраният американски президент спази обещанията от кампанията си, включващи планове за прекратяване на глобални търговски сделки и налагане на наказателни мита и повече бариери пред търговията. "Ако той възприеме протекционизма, който обеща по време на кампанията си, Европа ще трябва да реагира. Ще трябва да измислим инструменти, за да реагираме", казва Сирюг.Според него ЕС може да използва подобни фискални и законодателни инструменти като тези, влезли в употреба в борбата с китайските практики, които се смятат за подкопаващи конкуренцията, например онези срещу дъмпинга в стоманената индустрия. "Как реагирахме относно китайците? Не затворихме границите си. Не казахме, че протекционизмът е отговорът на Европа. Изобретихме инструмент, който ни позволява да се противопоставим на нечестните практики в чужбина. Има фискални инструменти, има регулаторни инструменти, има цял набор от реформи, които могат да бъдат насочени срещу САЩ", заявява Сирюг.Тръмп фокусира протекционистката си риторика върху Азия и Мексико, заплашвайки да наложи мита от 45% върху стоки от Китай и от 35% върху продукти, внасяни от Мексико. Но съществуват притеснения, че това може да има ефект върху Европа или че следващият ход на новия американски президент може да е насочен към ЕС. "Не знам какво възнамерява да направи. Неговите декларации като новоизбран държавен глава може да са различни от тези по време на кампанията. Така че е трудно да се разбере точният му план", посочва Сирюг.Индустриалният министър е съюзник на президента Франсоа Оланд, който по-рано заяви, че няма да се кандидатира за втори мандат на президентските избори догодина. В тази връзка Сирюг критикува "изключителния догматизъм" на икономически предложения на дясноцентристкия кандидат Франсоа Фийон, който е сочен за фаворит за спечелването на президентския вот. Фийон призовава за вълна на приватизация във френската индустрия и казва, че ще съкрати 500 хил. държавни служители.Сирюг посочва, че държавата трябва да задържи контрола върху важни компании и икономически сектори, защото това е от национален интерес. "Да продадеш семейните бижута не е добра политика", твърди той. И допълва, че защитава една индустриална политика, която е "всичко друго, но не и догматична".Според него държавата трябва да бъде прагматичен при защитата на националните интереси. "Фийон все още не е президент и колкото повече предлага подобни политики, толкова по-малко вероятно е да стане президент", смята Сирюг.


description: Няколко технологични начинания радикално ще променят начина, по който се придвижваме

title: На прага сме на транспортна революция

maintext:
1
2
3
4
5 След 20 години пауза свръхзвуковите пътнически самолети ще се завърнат благодарение на NASA и стартъпи като Boom.
© Капитал
1
2
3
4
5 Ракетите на SpaceX ще позволят светкавичен транспорт до всяка точка на планетата в рамките на 25 мин.
© MIKE BROWN
1
2
3
4
5 Суборбиталните совалки на Virgin Galactic водят след себе си комерсиализация на стратосферната авиация.
© Virgin Galactic
1
2
3
4
5 Hyperloop ще позволи наземен транспорт на "магнитна възглавница" със скоростта на авиацията.
© HANDOUT
1
2
3
4
5 Самоуправляващите се коли вече са факт и масовата им употреба вече е въпрос само на регулация.
© STAFF
Автопилотът може да премахне нуждата от притежаване на автомобил.
транспорта от следващо поколение
Технологията на Virgin Galactic широко отваря вратите за последващо комерсиализиране на "стратосферната авиация".
Фотограф: GENE BLEVINS
Според плановете на SpaceX въпросният космически кораб ще е способен да прави поне 12 навлизания в атмосферата, преди да бъде пенсиониран. Ракетите за многократна употреба, които го извеждат около Земята, пък ще имат доста по-дълъг живот - от порядъка на 1000 полета. В "земния" си контекст те най-вероятно ще дадат огромна преднина на Мъск в бизнеса с извеждане на комуникационни и други сателити. Технологията за светкавичен суборбитален превоз на хора и товари по цялата планета със сигурност ще се радва и на сериозен интерес от страна на военните, които най-вероятно ще са първите й реални клиенти.
совалки
Boom ще е способен да се движи със скорост от около 2300 км/ч, но ще е по-малък от своите предшественици "Конкорд" и Ту-144, побирайки на борда около 40 пасажери.
Фотограф: Капитал
Нека за момент да кацнем отново на Земята и да се върнем към идеите на Илън Мъск. Другата технология, с която той се опитва да промени начина, по който хората се придвижват, се нарича Hyperloop. Тя малко трудно може да се нарече влак от следващо поколение, тъй като не върви по релси, но би могла да кандидатства за нещо като негов заместител.
Става дума за система, която позволява транспортиране на хора и товари в капсули, които се движат на магнитна "възглавница" и в среда с ниско налягане или вакуум. Липсата на съпротивление позволява скорости, съизмерими със самолетните – от порядъка на 1000 - 1200 км/ч. Придвижването се случва в специални херметично затворени тръби, които може да са под или над земята.
Идеята за пръв път е лансирана от Мъск в средата на 2012 г. Две години по-късно той основава стартъп на име Hyperloop One с начален капитал 160 млн. долара и 200 инженери персонал. Компанията успешно демонстрира технологията в действие през май тази година на тестова площадка край Лас Вегас и в момента изгражда пълномащабно тестово трасе на име DevLoop, което трябва да заработи през първата половина на 2017 г. Hyperloop One вече има разговори за евентуално изграждане на трасета с правителствата на САЩ, Финландия, ОАЕ, Русия, Швейцария и Холандия.
Еволюцията на четири колела
Що се отнася до автомобилите, промяната, която предстои, върви постепенно и вече е видима с просто око. Тя се случва по две направления: разбиване на "петролния монопол" при горивото и превръщането на колите във все по-дигитализирани устройства. Това, което ни очаква в непосредствено бъдеще, са самоуправляващите се автомобили, базирани на изкуствен интелект. Всъщност въпросът с пълномащабното им въвеждане вече е не толкова технологичен, а регулаторен, морално-етичен и социален. Според някои анализатори на транспортния сектор в съвсем близко бъдеще автопилотът дори може генерално да промени начина ни на придвижване, като елиминира нуждата от притежаване на автомобил.
Въпреки че най-популярните имена в сферата на роботизираните коли са Google и Tesla, на практика всички големи играчи в автомобилния сектор имат разработки и инвестиции в тази област. Например Fiat Chrysler обяви тази година стратегическо сътрудничество с Waymo, както в момента се казва подразделението на Google, разработващо системата за самоуправление. General Motors пък купи стартъп компанията за автомобили с автопилот Cruise за астрономическата сума от 1 млрд. долара. Гиганти като BMW, Mercedes, Ford, Toyota, Volkswagen и Honda също имат напълно функциониращи модели.
Така че за автономните коли вече е редно да се говори не в бъдеще, а в сегашно време. Особено след като известният програмист, хакер и собственик на стартъпа за самоуправляващи се автомобили Comma.ai Джордж Хоц пусна за свободно разпространение софтуерния код на своя автопилот, който успешно вече е бил инсталиран на стари модели Tesla S и Ford Fusion...
Едва ли има има невръстен фен на научната фантастика, който поне за момент не си е мечтал, че когато порасне, ще се вози на космически кораб. За жалост развитието на технологиите обикновено не се случва със скоростта, с която децатаси представят, четейки безсмъртните романи на Жул Верн, Хърбърт Уелс, Айзък Азимов, Филип Дик или пък Артър Кларк.Ако обаче визията на технологичния гуру Илън Мъск стане факт, настоящото поколение има шанс да стане първото, което да види с очите си поне началния етап от комерсиализацията на пътуването извън пределите на земната атмосфера. И това е само един от революционните пробиви, които през следващите години би трябвало генерално да променят начина, по който се придвижваме. Това, разбира се, едва ли ще се случи изведнъж за 2, 3, 5 или 10 години, но със сигурност ще покаже посоката и ще трасира път наВ края на септември технологичният милиардер и основател на компаниите Tesla и SpaceX официално анонсира своите планове за пилотирана експедиция до Марс в рамките на следващото десетилетие (повече по темата – на стр. 46 – 48). Дали това ще стане реалност в рамките на обещания времеви период все още е въпрос с повишена трудност. По-интересни обаче са технологиите, които седят в основата на този частен космически проект, защото те ще имат пряко отражение върху живота на хората и на Земята. Тук и сега. Става дума най-вече за ракетите за многократна употреба, разработени и вече неколкократно тествани от SpaceX. Досега първата степен на космическите кораби, която ги извежда в околоземна орбита, после пада и изгаря в атмосферата, като това драматично увеличава цената на всеки полет. При технологията на SpaceX обаче ракетите носители кацат обратно на Земята и скоро след това са готови за нов пуск. Според Мъск те са способни да изведат в околоземна орбита кораб, носещ на борда около 450 тона полезен товар или поне 100 души. Там той ще се дозарежда с гориво от друг кораб танкер, преди да поеме на междупланетно пътуване.По-интересният от прагматична гледна точка и засягащ хората момент е, че въпросната технология ще може да се използва и за светкавично суборбитално транспортиране на хора и/или товари между които и да било две точки на Земята. Това ще може да се случва в рамките само на 25 минути. Технологията за това съществува и в момента и е въпрос на време и изпитания да стане реалност. Според Мъск първият подобен кораб ще бъде конструиран съвсем скоро – до 4 години, когато ще стартират орбиталните тестове, и около 2024 г. ще е готов за първата си мисия.Само преди няколко седмици за себе си напомни още един от пионерите на частните космически полети – сър Ричард Брансън. В началото на декември компанията му Virgin Galactic извърши успешен тестов полет на новата совалка за суборбитални полети VSS Unity. Това е първата подобна активност на космическата "авиокомпания" след трагичния инцидент от 2014 г., когато предшественикът й VSS Enterprise се разби по време на изпитания. Намерението на Брансън е Unity и останалите 6-местниот типа SpaceShipTwo да извършват туристически полети със скорост 4000 км/ч. на границата между атмосферата и Космоса. Преди да получат лиценз за тази дейност, те трябва да преминат през серия тестове на височина от 100 км. За момента не е ясно кога точно ще се случи това, особено след аварията на VSS Enterprise и преминаването към друг тип двигател, който да задвижва по-новите кораби. Технологията обаче широко отваря вратите за последващо комерсиализиране на "стратосферната авиация".И ако плановете на Брансън за суборбитален туризъм все още се сблъскат с доста технически пречки, има един друг проект с негово участие, който има "революционен потенциал" в сферата на транспорта. Става дума за денвърския стартъп Boom, който разработва нов едноименен свръхзвуков пътнически самолет. Той ще е способен да се движи със скорост от около 2300 км/ч, но ще е по-малък от своите предшественици "Конкорд" и Ту-144, побирайки на борда около 40 пасажери. Изпитанията на малък тестов прототип ще започнат още през 2017 г., а първите комерсиални полети се очакват през 2023 г. Това би било голямото завръщане на свръхзвуковата пътническа авиация след 20 години пауза. Американската аерокосмическа агенция NASA съвместно с авиационни гиганти като Boeing и Lockheed Martin също работи усилено по свой дизайн на нов свръхзвуков пътнически самолет, наречен QueSST, така че ренесансът на свръхзвуковите пътнически полети като че ли наистина може да се очаква в съвсем обозримо бъдеще.


description: HBO GO срещу Netflix срещу Amazon Prime Video

title: Какво да гледам по Коледа

maintext:
HBO GО
Цена: Максимум 7.99 лв. на месец в "Теленор", безплатна като допълнение към абонамент за HBO/Cinemax (8-10 лв. на месец)
Брой устройства за гледане: 4
Плюсове: Превод на български, озвучен детски каталог
Минуси: Абонамент само през определени оператори
В момента HBO GО е най-старата стрийминг услуга, предлагана в България. Първоначално тя дебютира като допълнителен бонус при телевизионен абонамент за HBO към няколко кабелни оператора, но през февруари разшири покритието си чрез "Теленор", където абонатите на оператора могат да я получат срещу такса или безплатно към плановете "Нонстоп". Услугата има над 2500 часа видеосъдържание, сред които най-популярният сериал в света "Игра на тронове", "Истински детектив", "Обратен удар", "Останалите", "Хирургът" и др. Всички нейни заглавия са преведени. Има и разширена детска секция, в която влизат много филми на Disnеy като "Омагьосаното кралство", озвучени на български език. Може да се гледа с HD качество през браузър (www.hbogo.bg) или през мобилно приложение за iOS и Android. Услугата може да се ползва максимум на четири устройства, като позволява и сваляне на филмите за офлайн гледане. Може да се прехвърля към телевизор чрез Google Chromecast. Има и приложение за смарт телевизори, но без Android TV.
Netflix
Цена: 8-12 евро на месец
Брой устройства за гледане: 4 при най-високата такса
Плюсове: Много собствени сериали и филми, постоянно добавяне на нови заглавия, 4K-резолюция
Минуси: липса на превод, най-висока такса от конкуренцията
Netflix навлезе в България в началото на годината и в момента предлага 1874 заглавия (1297 филма и 577 сериала). Каталогът постоянно се обновява. Цената варира и зависи от качеството и броя на екраните, на които може да се гледа по едно и също време. Най-високата такса дава възможност и за 4К резолюция, а първият месец е безплатен. Услугата дава достъп до ексклузивни сериали на Netflix като "Къща от карти", "Наркос", "По-странни неща", сeриалите на Marvel като Daredevil, Luke Cage Jessica Jones и др. Netflix продуцира и все повече филми. За българските потребители превод все още няма с изключение на един сериал ("Черният списък") и филм ("Мръсни улици"). Компанията продължава да наема преводачи на свободна практика. Може да се гледа през браузър (www.netflix.com) или през приложение за iOS, Android и Windows. Услугата може да се гледа максимум на 4 екрана по едно и също време (такса от 12 евро на месец). Може да се свалят филми за офлайн гледане, както и за тв чрез Google Chromecast. Има и приложение за смарт телевизори.
Amazon Prime Video
Цена: 6 евро на месец (3 eвро на месец за първите 6 месеца)
Брой устройства за гледане: 4
Плюсове: Относително ниска цена
Минуси: Липса на превод, все още беден каталог
Prime Video е най-новата стрийминг услуга на българския пазар. Все още каталогът на Amazon не е много голям, но включва собствените сериали като "Човекът във високия замък", "Моцарт в джунглата", "Бош", "Криза в шест сцени" на Уди Алън. Най-голям интерес в момента предизвиква новият сериал на изгонения от Top Gear Джеръми Кларксън - The Grand Tour, за който Amazon плати умопомрачителните 250 млн. долара. Той бързо стана най-сваляният торент, като дори изпревари дългогодишния лидер "Игра на тронове". Българските потребители вече имат напълно легален достъп до него, но без превод. С изключение на един сериал заглавията в Prime Video не са преведени, но компанията обяви, че ще разширява предложенията си. Можете да се гледа през браузър (www.primevideo.com), както и през приложение за iOS и Android. Възможно е и сваляне на заглавията за офлайн гледане. Приложението е налично и за смарт телевизори, а някои филми и сериали имат 4К резолюция.
Бумът на мобилните устройства променя и начина, по който се гледа и създава видеосъдържание. Големите компании в този бизнес Netflix, HBO и Amazon водят глобална битка за привличане на клиенти, разгърната на няколко фронта - създаване на нови предавания, филми и сериали. Хитови заглавия като "Къща от карти" и "Игра на тронове" са продукт на тази нова реалност и с лекота крадат публика от киносалоните и традиционната телевизия.Макар и с известно закъснение и България вече е част от този процес. След като дълго време нелегалните торент тракери бяха водещ източник за сваляне на съдържание, сега пазарът се променя, вече има истинска легална конкуренция. От миналата седмица Аmazon пусна в страната видеоуслугата си Prime Video, година след като в България влезе и гигантът Netflix. От най-дълго време тук е HBO GO, която вече се ползва от десетки хиляди абонати.Услугите им са достъпни от мобилни устройства и компютър, приложими са и за все повече от новите модели смарт телевизори или чрез приставката на Google - Chromecast, която се включва към тв приемника. Абонаментът им позволява филми и предавания да се гледат на няколко устройства едновременно. Повечето минусите засега са, че не всички продукции са преведени на български, а някои заглавия са ограничени за страната.


description: Матео Ренци изгуби референдума в Италия, засега няма паника на пазарите

title: Еврото пада до 20-месечно дъно след оставката на италианския премиер

maintext:
Италианският премиер Матео Ренци обяви, че ще подаде оставката си в понеделник.
© Remo Casilli
Италианският премиер Матео Ренци обяви, че подава оставка, след като изгуби референдума за конституционни промени в неделя. След преброени 91% от гласовете, 59.7% от избирателите са отхвърлили конституционната реформа. Еврото падна с 1.4% до най-ниското си ниво от март 2015 г. спрямо долара на азиатските пазари, но след това възстанови част от загубите до 1.06 за долар. Борсите в Азия реагираха на резултата от референдума, като Nikkei в Япония отбеляза спад с 0.7%, а австралийският S&P/ASX XJO се понижи с 0.8%. Хонгконгският индекс Hang Seng HIS отстъпи с 0.5%, а корейският Kospi’s SEU - с 0.3%. Въпреки това, паника не се забелязва, тъй като пазарите очакваха, че Ренци ще изгуби референдума и ще подаде оставка.Основните опозиционни партии в Италия, най-вече движението "Пет звезди" и Северната лига, призоваха към избори възможно най-скоро. Парламентарните избори по принцип бяха насрочени за пролетта на 2018 г. По последни данни, "Пет звезди" има толкова голяма подкрепа, колкото и лявоцентристката демократична партия на Ренци – около 30%. На теория, италианският президент Серджио Матарела би могъл да разпусне парламента и да свика нови избори. Въпросът е, че заради някои конституционни предизвикателства в сегашния изборен закон на Италия, повечето анализатори смятат, че Италия ще се нуждае от нови правила преди новите избори. Повечето партии подкрепят нов изборен закон, който би окуражил създаването на коалиционни правителства.Затова по-вероятният избор на Матарела ще бъде да назначи технократско правителство, което ще трябва да се погрижи за изработването на нов изборен кодекс. За целта президентът ще трябва да започне консултации с политическите партии, което може да отнеме и седмици, преди да даде мандат на някоя да сформира ново правителство.Курсът на еврото спрямо долара веднага падна с 1.4% на азиатските пазари до 1.0505 долара – най-ниското му ниво от 16 март 2015 г., след това се възстанови донякъде до 1.06 за долар. Еврото поевтиня с 2% и спрямо японската йена, отслабна и спрямо швейцарския франк и британския паунд. Засега обаче пазарите изглеждат стабилни като цяло, което е знак, че инвеститорите са очаквали този резултат от референдума.Доходността по десетгодишните италиански облигации скочи с 0.07 пр. пункта до 1.986% рано в понеделник, докато доходността по германските облигации спадна с 0.035 пр. пункта до 0.25%, с което спредът между тях се увеличи. Резултатът от италианския референдум даде отражение и върху испанските десетгодишни облигации – тяхната доходност се увеличи с 0.06 пр. пункта до 1.613%.


description: Съоснователят на Starbucks отново отстъпва оперативното управление на кафе веригата

title: Второто оттегляне на Хауърд Шулц

maintext:
© В© David Ryder / Reuters
Смяна на фокуса. Така съоснователят и главен изпълнителен директор на американската кафе верига Starbucks Хауърд Шулц обяснява оттеглянето си от оперативното ръководство на компанията. През април 2017 г. мениджърът ще стане изпълнителен председател на компанията и ще насочи усилията си към изграждането на заведенията от висок клас Reserve и обектите от концепцията Roastery and Reserve Tasting Room, където клиентите могат да опитат премиум брандове и да видят на място как се изпича кафето. Той ще отговаря и за т.нар. програма за социално въздействие на Starbucks, която включва дейности като подпомагане на висшето образование на служителите на кафе веригата и наемането на ветерани, предава Reuters.На мястото на Шулц на върха на управлението ще застане досегашният номер 2 в компанията – главният оперативен директор Кевин Джонсън, който е мениджър с дългогодишен технологичен опит. Той се присъедини към екипа на Starbucks през март 2015 г., но е член на борда на веригата още от 2009 г.От компанията дадоха сигнал за предстоящата промяна в ръководството още през юли, но въпреки това при оповестяването на новината през изминалата седмица акциите се понижиха с 3.6% до 56.41 долара за акция в четвъртък. За спада допринесоха и спомените на инвеститорите за упадъка на Starbucks в началото на века, след като Шулц се оттегли от управлението на бизнеса през 2000 г., отбелязва агенцията. Съоснователят на компанията се завърна начело на мениджмънта й през 2008 г., след като книжата бяха достигнали стойности от под 10 долара. Под управлението му в края на 2015 г. оценката им се повиши до рекордни в историята на веригата нива от над 60 долара за акция.Шулц постави веригата в светлината на националните прожектори, като призова посетителите й да не носят оръжие в заведенията и стимулираше разговори за взаимоотношенията между представители на различните раси. Редица от кампаниите на Starbucks, проведени по време на управлението му, се оказваха противоречиви, но според наблюденията на анализатори това не се отразяваше негативно на финансовите й резултати, докато междувременно хвърлените от мениджъра усилия повишиха както статуса на дружеството, така и неговия собствен, пише Reuters."Смятам идеята, че той е заменим, за погрешна", посочва Бил Смийд, главен изпълнителен директор на базираната в Сиатъл Smead Capital Management, която е акционер в Starbucks. По думите му смяната в управлението на кафе веригата е подобна на пенсионирането на дългогодишния мениджър на McDonald's Corp Рей Крок, който превърна шепата будки за хамбургери в най-голямата верига заведения за бързо хранене в света."Не напускам компанията и съм тук всеки ден", казва самият Шулц, чийто офис е свързан с този на наследника му. От Starbucks отхвърлят спекулациите, че досегашният мениджър може да се подготвя за политическа кариера, предава още агенцията.


description: Ще има таван за разходите на компаниите по спирането на атомните електроцентрали

title: Германия се договори с енергийните компании за радиоактивните отпадъци

maintext:
Greenpeace отдавна настоява за забрана на ядрената енергетика в Германия.
© Greenpeace
Германското правителство се надява, че енергийните гиганти ще прекратят делата срещу него.
Германското правителство сключи сделка с енергийните компании, които оперират атомни централи в страната, като им гарантира таван на разходите, свързани с радиоактивните отпадъци, съобщава Wall Street Journal. Германските компании E.ON SE, RWE AG, EnBW AG и шведската Vattenfal AB вече отделиха около 17 млрд. евро, за да финансират отстраняването на радиоактивните отпадъци, след като преди пет години правителството взе решение да забрани ядрената енергия. Според условията на сделката от понеделник те ще трябва да внесат допълнителни 6 млрд. евро в публичен фонд, но няма да плащат в бъдеще, ако разходите по преработката на радиоактивните отпадъци излязат извън контрол през следващите десетилетия.От своя страна компаниите се съгласиха да прекратят някои от делата, които заведоха срещу правителството заради забраната на ядрената енергетика. Решението на правителството през 2011 г. е до 2022 г. да спре експлоатацията на атомни централи в страната. Това разтърси компаниите, които трябваше да се откажат от бъдещи печалби в доходоносен бизнес заради големите разходи по отстраняването на ядрените отпадъци, и то твърде рано. Сделката в понеделник успя да успокои компаниите по отношение на финансовото им бъдеще."Капиталът е в по-голяма безопасност в дългосрочен план, ако се държи от финансовото министерство вместо от компаниите... и от друга страна, компаниите получават възможността да направят сигурни [финансови] планове", заяви Майкъл Фукс, депутат от консервативната партия на християндемократите на канцлера Ангела Меркел.След обсъждане и гласуване в четвъртък сутрин в парламента правителството ще започне преговори с компаниите и за подробностите по капитализацията на фонда. Още една стъпка към стопляне на взаимоотношенията с енергийната индустрия се случи миналата седмица, когато конституционният съд присъди на компаниите права да поискат някои обезщетения от правителството. По оценки на експерти обезщетенията може да стигнат до 1 млрд. евро.След като Бундестагът гласува в четвъртък фонда от 23 млрд. евро, който ще финансира извеждането от експлоатация на оставащите ядрени реактори в Германия, обаче нови съдебни дела могат да бъдат заведени. "За да се стигне до подължителен мир по въпроса, компаниите за ядрена енергетика ще трябва да прекратят делата на национално ниво и в международните съдилища", коментира Оливър Кришер, депутат от партията на зелените в понеделник. Например Vattenfall съди Германия за 5 млрд. евро в арбитражно дело в Международния център за уреждане на инвеститорски спорове във Вашингтон. E.ON засега не са правили изчисления колко могат да струват оставащите ѝ дела. В момента компанията изчаква детайлите за това как ще трябва да изплати 9.8 млрд. евро във фонда, обясни говорителят й Кристиан Дрепер. Затова управляващите настояват сделката да включва и споразумение, че компаниите ще прекратят всичките си дела.Компаниите заявиха готовност да спрат някои дела, но опонентите на ядрената индустрия ги обвиниха, че това е рекламен трик. "Тези 20 дела, които в момента се прекратяват, бяха отчасти юридически безнадеждни" и за стойност само между 600 и 800 млн. евро, коментира Йохен Стей, говорител на асоциацията против атомната енергетика. "От друга страна, делата, които енергийните компании все още водят, са на стойност между 11 и 12 млрд. евро", добави той.


description: Промени в законодателството ще обезкуражават спекулативните инвестиции и покупки на имоти

title: Китай предприема нови мерки срещу надуващия се имотен балон

maintext:
© Kim Kyung-Hoon
Цените на имотите нарастват с по около 20% годишно заради ниските лихви.
Китай предприема мерки на всички фронтове срещу надуващия се имотен балон. Президентът на страната Си Цзинпин разкри, че ще бъдат въведени регулации по финансирането и изграждането на нови проекти, които целят да обезкуражат инвестициите в сектора, съобщава Reuters. Освен предходните мерки ще има промени и в данъчното облагане, което ще намали рентабилността на тези проекти и ще ограничи търсенето. Ноември беше първият месец, в който цените на имотите се покачиха в 55 от 70 града, проследени от статистиката, като бяха въведени първи ограничения в придобиването на нови жилища.
Стимул за строителството е политиката на правителството по "нежно приземяване" на икономиката. Комунистическата партия е наясно, че БВП на Китай е достигнал равнище, в което не може да нараства със 7-8% годишно, както от края на 90-те години до 2012 г. Държавата готви икономиката за водещата роля на потреблението, но за да не я "приземи" твърде бързо, се опитва да стимулира и инвестициите на частния сектор, основно чрез ниски лихви. Последната промяна на основния процент беше през октомври миналата година, когато беше поставен на 4.35%, висок за стандартите на развитите икономики, но най-ниският в историята на Китай.
По евтиният кредит действа насърчаващо на инвестициите и в частност на тези във фиксиран капитал (един от движещите фактори в ръста на БВП на Китай). Строителният сектор пък е облагодетелстван по две линии. Освен по-лесното финансиране на проекти заради по-ниските лихви компаниите успяват да привлекат и повече клиенти, които се възползват от евтини ипотечни кредити.
Резултатите са налице, цените на имотите в големите градове нарастват с 20% на месец по данни на Reuters. Подобен пазар позволява спекулацията с имоти чрез покупка и препродажба в рамките на около година при добра възвращаемост.
Инфлационните процеси са стимулирани и от евтиния юан. Той се намира на 7-годишно дъно спрямо долара, което води и до покачване на цените вътре в икономиката. Наскоро централната банка на страната повиши целевия курс, така че да овладее поевтиняването и да укроти инфлацията в страната. Институцията девалвира китайската валута през 2015 г., за да стимулира износа и съответно ръста на БВП, а по-силният долар от ноември насам усили ефекта.
"Страната трябва да разбере жилищното предназначение на имотът и да създаде по-добра система за покупката и наемането му, така че по-добре да обслужва нуждите на градското население. Пазарът ще играе основната роля, а правителството ще се погрижи за задоволяването на основните нужди от жилище", завява Цзинпин, цитиран от държавната информационна агенция "Синхуа".


description: Фондът на фондовете обяви инвестиционна стратегия и започва с 30 млн. евро, предназначени за компании с разработки в сферата на IT, био- и чисти технологии, мехатроника и креативни индустрии

title: Държавният гигант за дялово инвестиране се събуди

maintext:
Валери Белчев, изпълнителен директор на "Фонд мениджър на финансови инструменти в България"
© Мария Съботинова
Какво са финансовите инструменти
Инструментите подпомагат не с безвъзмездни средства (грантове), а посредством пазарно ориентирани механизми - например нисколихвени заеми, гаранции, капиталови инвестиции и други, като същевременно се мобилизира допълнителен ресурс и експертиза от частния сектор. Пример за такива инструменти през миналия програмен период например са фондовете за стартиращи компании Eleven и LauncHub. Инструментите са новото любимо оръжие на Еврокомисията, тъй като генерират непрекъснат поток от средства, вместо еднократните грантове. След над година мълчание, Фондът на фондовете се разбужда. Днес на сайта на институцията се появиха първи вариант на стратегия за дялово и рисково инвестиране и бяха обявени пазарни консултации за първия фонд от новата оперативна програма "Иновации и конкурентоспособност". Той ще е за 30 млн. евро и е предназначен за инвестиции във високотехнологични разработки в няколко фокусни области.
Първият фонд - за технологичен трансфер, ще събира консултации до 10 февруари. Засега не е ясно какъв е графикът за следващите стъпки, но предвид обичайните срокове, вероятно ще отнеме поне година докато тръгне набирането на кандидати за финансиране.
Най-общо казано, фондът за технологичен трансфер трябва да подкрепя стартиращи проекти, които обаче имат много по-ясен инженерен фокус от досегашните старт-ъпи или нови проекти (spin-off) на вече съществуващи компании, които изискват специално финансиране, за да развият идеята си. Проектите, които попадат в обсега на новия инструмент могат да са в шест области:
- информационни технологии
-
фармация и биотехнологии
- мехатроника
- нано и чисти технологии
- креативни индустрии
- ресурсна ефективност
Това са и областите, в които българската икономика има най-голям потенциал за развитие, според правителствената "Стратегия за интелигентна специализация". Този, който бъде избран да управлява новия Фонд за технологичен трансфер, ще трябва да привлича между 10 и 30% частно съфинансиране в зависимост дали става дума за малки или големи компании. Преди дни Европейският инвестиционен фонд (ЕИФ) обяви подобен R&D фонд в новата си стратегия
Изборът на точно този фонд за начален е озадачаващ. По мнението на хора от пазара, това е сложен инструмент и досега не е прилаган тук. Предвид липсата на опит в създаването и управлението на такива инструменти от страна на Фонда на фондовете, това ще е доста сериозно предизвикателство, дори чисто времево. За да се възползва от гъвкавите условия за използване на публични средства, фондът трябва да стартира до края на 2017 г. Запознати с процеса на избиране на мениджър и структуриране на фонд от такъв тип, особено на сегментиран паазар като развойната дейност, са на мнение, че стартът ше се забави.
Това са и областите, в които българската икономика има най-голям потенциал за развитие, според правителствената "Стратегия за интелигентна специализация".Изборът на точно този фонд за начален е озадачаващ. По мнението на хора от пазара, това е
Такъв фонд - насочен към специфични R&D проекти в сферата на високите технологии - в края на ноември обяви и Европейският Инвестиционен Фонд (ЕИФ). Той би трябвало да тръгне до около година, след като бъде структуриран и бъдат избрани мениджъри. Портфейлът му е около 40 млн. евро.
Дали ще си пречат или помагат двата сходни фонда е трудно да се каже. Простата сметка показва обаче, че след около година за научни разработки ще има поне 70 млн. евро публични средства.
Цялата сума, която Фондът на фондовете би следвало да разпредели е 606.3 млн. евро. Те идват от ЕС и националния бюджет. Според новата стратегия, те би трябвало да нарастнат до 1.4 млрд.евро с пари от частни инвеститори. Стратегията прилича доста на плана от миналия програмен период.
Периодът на действие за мениджърите на всички фондове ще бъде 10+1+1 години, а инвестиционния период ще бъде пет години след първото затваряне.
Фондът на фондовете беше създаден под шапката на финансовото министерство през октомври 2015 г., за да управлява 606 млн. евро от новите европейски програми, които ще отидат за финансови инструменти. Оттогава досега имаше мълчание по темата как ще се разпределят 235-те милиона евро от програмата за малък и среден бизнес. С новата стратегия става ясно, че 150 млн. от тях ще отидат за фондове за дялово и квази-дялово инвестиране, 70 млн. евро - за банкови гаранции, а 15 млн. евро - за микрофинансиране.Освен фонд за технологичен трансфер, в новата "Иновации и конкурентоспособност" ще има и:- фонд за начално финансиране (61 млн. евро, от които 6 млн. частни инвеститори)- фонд за рисков капитал (42 млн. евро, от които 17 млн. евро от частни инвеститори)- мецанин фонд за растеж (67 млн. евро, от които 27 млн. евро частни инвеститори)


title: Фотогалерия: Светът през 2016 - II част

maintext:
1/20
Севернокорейският лидер Ким Чен Ун на представлението "Ние сме най-щастливите на света" в чест на 70-годишнината от основаването на Корейския съюз на децата, 8 юни.
Автор: Reuters


description: Rейтинговата класация на висшите училища тази година даде лек повод за оптимизъм

title: Къде е качеството във висшето образование

maintext:
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
Не е лесно да намериш безспорно качество в българското висше образование. Много от университетите често са заплетени във вътрешни интриги, гонят по-голям брой студенти, но не и по-добро преподаване, разминават се с нуждите на икономиката и са загърбили научните изследвания. Има все пак висши училища и специалности в България, в които кандидат-студентите си заслужава да инвестират. Виждаме ги от рейтинговата класация на висшите училища, която тази година даде лек повод за оптимизъм . През последните години намаляват студентите в най-масовите специалности за сметка на тези в търсени от бизнеса и държавата направления . Регионални университети като Русенският, Тракийският и Бургаският обучават студенти по специалности, които отговарят на местните нужди, и много от завършилите остават да работят в областта, в която са завършили. Доходите на висшистите се повишават с малко, а безработицата сред тях спада.Тези плахи положителни тенденции не са достатъчни. Все още има тревожни изводи като този, че над половината от висшистите през първите пет години след завършването не работят на позиция, за която се изисква висше образование. А почти една четвърт от тях не се осигуряват в страната. Дори в най-високо платеното направление информатика и компютърни науки студентите се оплакват от неадекватно за XXI век преподаване. Реализацията в ключови за обществото сфери като педагогика и медицина не успява да се отлепи от дъното. Много бизнеси продължават да не намират нужните си специалисти.Освен в помощ на кандидат-студентите рейтинговата система би трябвало да покаже и на българските висши училища къде са силните и слабите им страни. И да ги мотивира да се обърнат повече към работодателите, за да направят обучението си по-атрактивно. Защото те далеч не са в конкуренция само в рамките на този рейтинг. А на европейско и международно ниво.


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите за работа на Karieri.bg

maintext:
Жители на София ще протестират заради задръстванията на Околовръстното; Наполовина е намаляла щетата за бюджета от данъчни измами с горива през 2015 г.; Бившият директор на Военномедицинска академия ген. Стоян Тонев е обвинен за сключване на неизгодни сделки; В средата на следващата седмица ще бъдат екстрадирани първите афганистанци от България; Германия трябва да плати на компаниите за затваряне на АЕЦ; Вътрешният министър на Франция е новият премиер
6 дек 2016, 4252 прочитания


description: Досега Fox държеше 39% от акциите

title: Fox на Рупърт Мърдок купува британската Sky

maintext:
Рупърт Мърдок опита да купи Sky и през 2010 г., но бе замесен в скандал с хакване на телефони от страна на свои вестници
© Lucy Nicholson
Въпреки пропадането на сделката със Sky през 2010 г., Мърдок никога не е крил желанието си да притежава телевизионната компания.
Надеждите на Fox са, че скандалът с хакването на телефони е забравен и този път няма да има проблеми около сделката и нейното одобрение. Времето изглежда още по-подходящо, след като през годината паундът претърпя сериозен срив спрямо силния долар.
Сделката се случва няколко седмици след като Fox и Sky започнаха преговори. Oт Fox са вдигнали няколко пъти сумата по сделката, за да бъдат сигурни, че тя ще се случи. Въпреки това пред Reuters няколко от 50-те най-големи акционери в Sky коментират, че сумата остава по-ниска от очакваното. Причината да няма недоволство спрямо нея е фактът, че Fox вече държи
39 процента от акциите и придобиването на цялата компания от страна на Мърдок се е разглеждало като въпрос на време.
Джеймс Мърдок, изпълнителният директор на Fox и президент на Sky, смята цялостното закупуване на Sky за особено важна придобивка за Fox.
Sky държи правата за Английската висша лига по футбол, както и правата по разпространяването в региона на ключови сериали като "Игра на тронове". "Sky е много повече от компания разпространител. Тя е креативен, комерсиален и потребителски гигант", коментира синът на Рупърт Мърдок.
Това е поредна сделка в сектора през годината и най-вероятно последната. През октомври AT&T обяви, че е постигнала споразумение за закупуването на Time Warner срещу рекордните за годината 85 млрд. долара. Сделката обаче все още не е одобрена и според много анализатори е възможно тя да не се случи. Подобно е положението и при Fox, която ще се опита да спечели доверието на регулаторите. В случай че сделката пропадне, Fox ще заплати на Sky 200 млн. паунда.
Медийната компания на Рупърт Мърдок Twenty-First Century Fox е стигнала до споразумение за покупка на мажоритарния дял в британската Sky, съобщава Reuters. Сделката е за 61% и е на стойност 14.6 млрд. долара, като така Мърдок ще държи 100%, след като в момента има 39%. Така Fox ще си осигури стабилност в битката с Netflix за платено съдържание. Sky разполага с 22 милиона клиенти във Великобритания, Ирландия, Италия, Германия и Австрия. Fox ще купи 61 процента от акциите на европейската компания, след като тя вече притежаваше останалите 39 процента. Сделката оценява цялата Sky на над 22 млрд. долара.По информация на Bloomberg много граждани са загрижени за поредната придобивка на Мърдок. Групата Hacked Off, както и други техни съмишленици, ще предявят искане в британския парламент за блокиране на сделката. Основната причина са скандалите, в които Мърдок бе замесен в началото на десетилетието, свързани с хакването и подслушване на телефони от страна на медии под шапката на неговата News International. Именно тогава пропадна първият опит на Fox да придобие Sky. Друго притеснение е прекалено голямата медийна сила, която Мърдок има.


description: Кои бяха най-гледаните филми, най-търсените думи в Google и най-популярните дестинации от летище София през изминалата година

title: Поп културата на 2016 г.

maintext: Колкото и гръмко Brexit да се появи в новинарските заглавия, все пак не попречи на Лондон да стане най-популярната дестинация на пътниците от летище София за за поредна година.От друга страна, едва ли за някого е особена изненада, че американските избори бяха най-търсените новини в Google за изминалата 2016г. Доналд Тръмп и Хилари Клинтън също са били най-интересни на потребителите на търсачката - и има защо.Играта Pokemon Go, която през лятото обсеби целия свят и е най-търсената дума за годината, пък сякаш е малко позабравена. Може да видите и най-гледаните филми по света и в България, най-купуваните книги в Amazon, а и останалите най-търсени личности или новини в Google в инфографиката горе, за да си припомните някои от събитията от годината, а и да направите равносметка за нея.


description: От 2018 г. банките в еврозоната ще трябва да държат 3% от активите си като свободен капитал, който при френските кредитори ще стои депозит в държавна банка

title: Френски банки съдят ЕЦБ заради нови регулации

maintext:
BNP Paribas, Societe Generale, Credit Agricole и три по-малки банки са ищци по делото
© Gonzalo Fuentes
65%
от свободните средства на френските банки вече се намират в държавната CDC.
Големите френски кредитори ще съдят Европейската централна банка (ЕЦБ) за нови изисквания за капиталова адекватност. Предмет на делото ще е държането на допълнителен капитал по депозити в една от държавните банки, пише FT. Кредиторите смятат, че те трябва да бъдат освободени от новите изисквания.
Делото е заведено от BNP Paribas, Societe Generale, Credit Agricole и три по-малки местни кредитора. Претенциите са насочени към надзорния съвет на ЕЦБ, оглaвяван от Даниел Нои, бивш ръководител на банковия надзор във Франция, пише FT. Обвинението цитира разпоредба на Европейската комисия, която гласи, че те могат да бъдат освободени от трансфери към публични институции, които работят в обществен интерес.
Следователно ищците не смятат, че трябва да правят нови вноски в държавната Caisse des Depots (CDC), където вече имат депозити, изисквани от регулаторите. Според FT 65% от свободните средства на френските кредитори са в CDC. Последната e част от финансовия апарат на правителството, като много наподобява банките за развитие, които кредитират публични проекти. Тя предлага депозити, върху които не се дължат данъци. Набрала е около 400 млрд. евро по тези схеми към началото на годината по данни на Reuters. Първите такива депозити датират от 1818 г., като се превръщат в предпочитана схема на спестяване заради висока си сигурност.
Готвените за 2018 г. регулации предвиждат банките в еврозоната да държат 3% от активите си на подобни депозити. Френските кредитори вече формират част от активите си чрез депозити в CDC, което косвено повишава още повече експозицията им към банката. Те смятат, че новите мерки ще навредят на финансите им. Причина за това е, че заделената сума не се включва във формирането на капиталовата им адекватност. Депозитите в CDC oт бизнес гледна точка са капитал, по който банката плаща, но няма почти никаква полза в сравнение с алтернативното му влагане под формата на кредити, резерви и др.
Макар че подкрепят делото, листнатите банки като BNP Paribas и Societe Generale не биха имали проблем да участват в мярката, пише FT. При по-малките като държавната La Banque Postale обаче допълнителните депозити ще навредят на финансовата им позиция. Банката съобщава, че
Мярката е поредното настъпление на институциите спрямо банковия сектор. Кредиторите смятат, че те водят до неефективно ползване на капитала, който набират и по който им се налага да плащат. Същевременно ЕЦБ притиска търговските банки и по линия на лихвите, като поддържа минимален основния процент. Тя затруднява кредиторите и чрез количествените улеснения, които намаляват броя на ДЦК на пазара. Това пречи на операциите на паричния пазар, които използват книжата като обезпечение по краткосрочни заеми. Френските кредитори са особено потърпевши, тъй като попадат и под ударите на местното правителство, което има значително присъствие в сектора.
*от фр., да оставиш, става нарицателно за избора между частната и държавната инициатива;
Спасението на италианските банки може да струва 52 млрд. евро
Докато френските кредитори се борят с регулациите, правителството на Италия помоли парламента да гласува 20 млрд. евро помощ за рекапитализирането на банковия сектор в страната. Изчисления на Bloomberg обаче показва, че сумата би била крайно недостатъчна. Аргументът на анализаторите е, че премахването на лошите кредити ще трябва да е предшествано от допълнителни отписвания, които не са включени в плановете на кабинета. Вземайки ги предвид, сумата надхвърля 52 млрд. евро, от които 20 млрд. могат да бъдат набавени от инвеститори, оставяйки правителството да попълни остатъка. Проучване на Deutsche Bank също твърди, че ще са нужни 30 млрд. евро, за да се помогне на всички проблемни банки, пише още Bloomberg.
преди новите задължителни депозити собственият ѝ капитал се равнява на 5.2% от активите, след депозирането съотношението спада на 3.2%, пише Reuters.


description: Основният индекс на борсата в Милано се понижава с 2,45%. Над 10% губи емисията на Monte dei Paschi di Siena, a 7.5% е спадът при тази на Unicredit....

title: Акциите на италианските банки пострадаха след референдума

maintext:
Акциите на Monte dei Paschi di Siena започват сесията с над 10% спад в цената
© В© Alessandro Bianchi / Reuters
Основният индекс на борсата в Милано се понижава с 2,45%. Над 10% губи емисията на Monte dei Paschi di Siena, a 7.5% е спадът при тази на Unicredit. Двете компании, и цялата банкова система в страната, се борят с лоши кредити и търсят рекапитилизиране, което беше и основна задача на премиера в оставка Матео Ренци. Губят още акциите на Banco Popolare (-4.07%) и Banca di Milano (4.54%).
Спадът не доведе до разпродажби в другите финансови центрове на Европа. DAX се покачва с 0.79%, а емисията на BASF оглавява печелившите с 2.52% ръст в цената. САС 40 нараства с 0.30%, а FTSE 100 добавя 0.14%.
Информацията е актуална към 10:10ч.


description: "България ер" обжалва поръчката на парламента с основанието, че избраната турагенция не е оторизирана от авиопревозвача да продава билетите му

title: Търг за самолетни билети може да създаде опасен прецедент

maintext:
Ако съдът намери аргументът на "България ер" за основателен, участниците в следващи търгове за билети, включващи вътрешни полети, ще зависят изцяло от оторизация от превозвача
© НАДЕЖДА ЧИПЕВА
Изискване за оторизация за продажба на билети от "България ер" обаче по спецификациите на обществената поръчка няма. Народното събрание изразява становище, че предложението на "Аргус травел" е в съответствие с техническите изисквания. Така производството пред КЗК приключва с отхвърляне на жалбата на "България ер". В хода на проучването антимонополната комисия е установила: "Участникът "Аргус травел интернешънъл" е представил в своята оферта техническо предложение, напълно съответстващо на указанията на възложителя, посочени в документацията и приложения към нея образец. С техническото си предложение участникът е заявил и декларирал спазването и изпълнението на посочените от възложителя изисквания."
Интересен казус се заплете около иначе рутинна обществена поръчка на Народното събрание за самолетни билети за пътуванията на депутатите в страната и чужбина. Конкуренти в нея са както авиокомпанията "България ер", така и туристическа агенция, която е и победител в търга. Националният превозвач оспорва избора с мотива, че... туроператорът не е оторизиран да продава билети от самия авиопревозвач. Казусът достигна до Върховния административен съд и крие потенциал да създаде опасен прецедент, който да повлияе на конкуренцията в следващи подобни поръчки.На 18 юли т.г. Народното събрание открива обществена поръчка за предоставянето на самолетни билети за пътуванията на депутатите в страната и чужбина с прогнозна стойност 1.4 млн.лв. без ДДС за период от две години. Почти три месеца по-късно – на 10 октомври, е избран и победител – "Аргус травел интернешънъл". В конкурса участва и авиопревозвачът "България ер". Компанията обаче е отстранена, тъй като документите за участие не са подписани от всички членове на съвета на директорите на дружеството.Казусът е интересен – тъй като в съвета на директорите влиза юридическото лице "Бългериан еъруейз груп". Възложителят – Народното събрание, определя, че документите за участие са подписани от пълномощник, чиято представителна власт не е отразена в Търговския регистър. Заради това превозвачът е отстранен. НС иска и получава от Комисията за защита на конкуренцията (КЗК) разрешение за предварително изпълнение на договора."България ер" обаче подава две жалби пред КЗК – първата е заради това, че дружеството е било отстранено от конкурса. Втората, защото Народното събрание е допуснало предварително изпълнение на договора с "Аргус травел". Освен изложените от НС причини за отстраняването си от конкурса, авиопревозвачът оспорва и друго - техническата възможност на избрания победител "Аргус травел" да изпълни поръчката. А мотивите са особено интересни. "Участникът "Аргус травел интернешънъл" няма техническата възможност да осигури самолетни билети за превоз на народните представители и служители от Народното събрание в страната, тъй като няма оторизация да издава самолетни билети на авиокомпания "България ер", която единствено осъществява вътрешни полети - до летищата Варна и Бургас", се казва в жалбата на авиопревозвача.Авиопревозвачът обаче не се отказва и обжалва пред Върховния административен съд, който предстои да се произнесе по жалбата.Така ВАС ще трябва да се произнесе по въпрос, който има потенциал да се превърне в опасен прецедент. В случай че намери втория аргумент на "България ер" за основателен, оттук наатък участниците във всички обществени поръчки за самолетни билети, включващи вътрешни полети, ще зависят изцяло от наличието или липсата на оторизация от превозвача. Като същевременно участват наравно с него в конкурса.Втората жалба на "България ер" - срещу предварителното изпълнение на договора, първоначално е отхвърлена от КЗК, но на първа инстанция Върховният административен съд (ВАС) отменя заповедта за предварително изпълнение на договора. Докладчик по делото е съдия Бисерка Цанева, която беше командирована в съда през 2011 г., докато съпругът ѝ беше депутат от ГЕРБ.В определението си тричленен състав на ВАС посочва, че възложителят – Народното събрание – не е обосновал необходимостта от такова изпълнение. Съдът счита аргумента на НС, че неизпълнението на договора ще доведе до затрудняване на предстоящите международни ангажименти на депутатите за неоснователен – защото върху възложителя тежи надлежната организация на обществената поръчка в съответните срокове.Предстои делото да бъде гледано на втора инстанция от петчленен състав на съда.Преглед на практиката на съда по въпросния чл. 205, ал. 4 от ЗОП за предварителното изпълнение (както и по идентичната разпоредба в стария ЗОП) показва, че всъщност тя е разнопосочна – случва се при идентични казуси съдът да е оставял в сила определението на КЗК, но друг път да го отменя. Причината се крие в това, че самата разпоредба предоставя поле за широко тълкуване, което пък до голяма степен оставя решението до преценката на съдията. Тази нееднаквост в практиката може да бъде преодоляна чрез приемането на тълкувателно решение от ВАС.


description: В бюджетната комисия е внесен нов вариант с леки корекции в тарифите надолу

title: Парламентът пита финансовия сектор за по-високите такси на КФН

maintext:
Председателят на бюджетната комисия Менда Стоянова ще чака становищата на поднадзорните лица.
© ЮЛИЯ ЛАЗАРОВА
Не е ясно кой е вносителят в парламента.
Проектозаконът за КФН, който предвижда по-високи такси за небанковия финансов сектор, е внесен в оглавяваната от Менда Стоянова бюджетна комисия и може да бъде гледан след зимната ваканция на депутатите. Преди това обаче поднадзорните лица ще трябва да го прегледат и да дадат свои становища, научи "Капитал". Документът е с леки корекции от първоначалния вариант, а ако влезе за гласуване, може да се гледа и в рамките на този парламент. Проектът предвижда комисията да започне да се самоиздържа от дейността си, като увеличи таксите, които събира от поднадзорните лица - пенсионни фондове, инвестиционни посредници, институции на капиталовия пазар, застрахователи и застрахователни брокери.Бюджетът на КФН за следващата година засега е 10.4 млн. лв., като близо 4 млн. лв. от тях са държавна субсидия, а останалите са от таксите и глобите на регулатора. Стремежът на новия председател Карина Караиванова е комисията да е с бюджет от 20 мн. лв., да може да се самоиздържа и да бъде независим регулатор по подобие на други в ЕС и Българската народна банка. Караиванова проведе срещи с бизнеса след назначаването й и като цяло браншът е съгласен, че е необходимо увеличение на таксите. В момента бюджетната комисия на парламента събира становищата на организациите на поднадзорните лица по новия проект.Проблемът е, че той не е внесен нито от правителството, нито пък от депутат. Разпратеният вариант има само мотиви, но няма оценка на въздействието и съответствието и тепърва ще трябва да се съберат официални становища по точно този вариант. Самият проект пък се различава в някои текстове от първоначалния вариант, който беше готов края на октомври. От КФН коментираха пред "Капитал", че са внесли в парламента оценката за въздействието и съответствието с европейското законодателство.В новия проект се предвиждат два тавана при дружествата, които ще допринесат с най-високите такси. Става въпрос за пенсионните фондове, които е предвидено да внесат сума, която да не надвишава 9 млн. лв.В първоначалния вариант се предвиждаше пенсионните дружества да трябва да внасят 10 млн. лв. от 2018 г., но това явно е отпаднало. Таван е сложен и на таксата, която ще плаща всеки пенсионен фонд като процент от приходите си всяка година. В случая е поставен таван за най-големите фондове от 1.9 млн. лв., в предишния вариант някои от дружествата можеше да надвишат тази сума.Най-драстични са намаления в таксите при борсата и Централния депозитар. В първоначалния вариант на комисията се предвиждаше БФБ да плаща такса за проверка от 200 хил. лв. годишно. Сега таксата е намалена 10 пъти и се предвижда да е 20 хил. лв. При Централния депозитар намалението е цели 20 пъти и той ще плаща такса от 10 хил. лв.Фондът за компенсиране на инвеститорите ще плаща 2000 лв. вместо първоначално предвидените 10 хил. лв.Въпреки че официално никой от пазара не се обявява срещу таксите, тъй като все пак става въпрос за ресорния регулатор, някои от организациите коментираха пред "Капитал", че не са съгласни с рязкото увеличение, което ще затрудни не само малките участници на пазара, но и всички останали. "В мотивите се заявява стремеж за пълна бюджетна самостоятелност на КФН, а всъщност е видно, че става дума за издръжка, осигурена от поднадзорните лица, надзорните такси трябва да са адекватни на разходите на комисията във връзка с упражнявания надзор", коментира участник на пазара, който пожела името му да не се споменава.


description: 100 хил.полета приблизително са обслужени на българските летища през 2016 г., или 12.62% повече спрямо миналата година, съобщиха от РВД....

title: Вечерни новини: 19 декември

maintext:
Руският посланик в Анкара почина, след като беше тежко ранен в нападение
© UMIT BEKTAS
100 хил.
полета приблизително са обслужени на българските летища през 2016 г., или 12.62% повече спрямо миналата година, съобщиха от РВД. Най-натоварени са били летните месеци юли и август, когато е постигнат рекорд в България за последните 5 години от 13 636 полета месечно.
Руският посланик в Турция е бил нападнат с огнестрелно оръжие в Анкара в понеделник вечер. Андрей Карлов е ранен тежко и е починал по пътя за болницата. Посолството съобщи, че това е станало, докато произнасял реч при откриването на изложба, и че извършителят вероятно е радикален ислямист. Телевизия NTV е една от първите съобщили, но не дава повече подробности, освен че още трима души са ранени. Според CNN Türk Карлов е в критично състояние. Покушението е извършено в художествена галерия в столицата, обкръжена от спецчасти, които според очевидци се подготвят за операция, докато отвътре се чуват изстрели. Кашим Кълъч, репортер на "Хюриет", който е бил на мястото, разказва, че нападателят първо е стрелял във въздуха, хората се разбягали в паника и тогава той е прострелял посланика. Изданието припомня, че нападението става след падането на Алепо в ръцете на сирийската армия с активната помощ на Русия.
Цените на всички видови стикери са непроменени. При закупуването им шофьорите трябва да изискват касова бележка с вписан регистрационен номер на превозното средство, която трябва да се пази. Винетки ще се продават в над 2500 разпространителски пункта. В разпространителската мрежа ще има над 2 млн. винетки, от които 860 000 бр. са годишни за леки автомобили. Годишната такса за леки автомобили е 97 лв., месечната - 30 лв., а седмичната - 15 лв.Проектът предвижда купуването на 15 нови автобуса за градския транспорт във Варна, разширяване и ремонт на пътни артерии, изграждане на 25 "интелигентни" пешеходни пътеки, на система за преброяване на трафика и надграждане на вече съществуващата – за информация в реално време за движението на автобусите в града. Некомпетентност, недопустими пропуски и множество нарушения на правилата за работа по документите за кандидатстване констатира Министерството на регионалното развитие и благоустройството, като предупреждава, че финансирането, в което общината има едва милион, може да бъде изгубено. Първият етап на проекта беше на стойност 100 млн. лв.На годишна база те са се покачили с 8.4%, третата най-висока измерена стойност. Нарастването на разноските се дължи на повишаващите се осигуровки, обезщетения, болнични и други разходи за работодателя, които са 8.8% спрямо същия период на 2015 г. При заплатите повишението на национално ниво е по-ниско - 8.3%, сочи статистиката. Ръстът и на двата показателя в българската икономика е над четири пъти по-висок спрямо средните за ЕС, за което предвид трябва да се вземе ниската база. Най-силно е покачването на разноските за работодателите в Румъния (14.7%), а втора се нарежда Чехия (9%).Това съобщава гръцкото издание "Катимерини", позовавайки се на проучване на университета в Бристол. Данните показват, че от 14 хил. гръцки фирми у нас само 3 хил. извършват дейност. Останалите са фиктивно регистрирани в България с цел избягване на данъци и справяне с регулаторни хватки. "Бягството" на гръцкия бизнес към България започва още от 2008 г., когато се усетиха първите признаци на кризата в Гърция. Пикът е след 2010 г., тоест след като южната ни съседка влезе в "спиралата на спасителните програми", се казва в проучването. Чрез регистрация на фирмата в България гръцкият бизнес избягва освен прогресивния данък и капиталовия контрол и други регулации, които бяха наложени от правителството след финансовия колапс на страната в последните години.Според Националния център по обществено здраве и анализи около 43% от опитите за самоубийство в България са свързани с проблеми в семейството, като в повечето случаи става въпрос за неразбирателство със съпруга или съпругата. На второ място са конфликтите с родители. Финансовите проблеми не са сред основните причини българите да посягат на живота си. Но това, че сред правилите опит за самоубийство има голям процент безработни, говори за влиянието, което тези фактори имат. В страната всеки ден се извършват най-малко осем опита за самоубийство, съобщи доц. д-р Христо Хинков, директор на Националния център по обществено здраве и анализи. През миналата година общо 800 души са сложили край на живота си, а над 8000 са направили опит да го направят.в размер 61 881 лв., която беше наложена на дружеството от Комисията за защита на конкуренцията (КЗК) през май 2014 г. Нарушението, за което на столичната топлофикация тогава беше наложена глоба, беше заради злоупотреба с господстващо положение, която може да ограничи конкуренцията между фирмите за топлинно счетоводство. Конкретно нарушението на топлофикацията беше за това, че е наложила еднакви цени за минималния пакет на услугата на всички топлинни счетоводители. ВАС напълно споделя мотивите на КЗК. Оттам съобщават, че всяко физическо лице, на което са причинени вреди в резултат на нарушението, има право на обезщетението. Не е ясно обаче как ще бъдат доказани тези вреди, при положение че става въпрос за наложени минимални цени за всички потребители. От "Топлофикация София" коментираха за "Капитал", че в момента топлинните счетоводители сами определят цените си въз основа на собствените си индивидуални разходи."Агро финанс" е отдало под аренда и наем 135 хил. дка земя (96% от притежаваната земя) при средна цена от 48.60 лева на декар към края на октомври, съобщава дружеството чрез бюлетин Investor.bg. Към 30 ноември 2016 г. инвестиционният портфейл на "Агро финанс" е формиран от 140 647 декара земеделска земя. Инвестираните от дружеството средства са в размер на 43.989 млн. лева при средна цена на портфейла с включени всички разходи 312.76 лева на декар.Въпреки относително скромната рекламна и маркетингова кампания и отсъствието на тримата главни герои от "Междузвездни войни" първият експеримент с филм от света на космическата сага, но извън основната сюжетна линия, събра солидните 300 милиона долара само в първия си уикенд по екраните, пише dnevnik.bg. "Rogue One: История от Междузвездни войни" успя да привлече достатъчно от най-преданите фенове и техните 155 милиона долара само в Северна Америка. Това е втората по печалби премиера през декември в историята, второто най-добро излизане на екран за годината и един от най-силните дебюти в историята. При това филмът още не е излязъл на два големи пазара - Китай и Южна Корея. Премиерата в Китай е на 6 януари и се очаква повишен интерес, тъй като в Rogue One в една от централните роли играе Дони Йен, екшън актьор от Хонконг.Застрахователният холдинг "Евроинс иншурънс груп" регистрира 31.5% ръст на премийния си приход през ноември 2016 година до 23.8 млн. евро спрямо 18.1 млн. евро през същия месец година по-рано, съобщава компанията чрез БФБ - София. За първите единадесет месеца на 2016 г. холдингът отчита 14.5% ръст на премийния приход до 236.6 млн. евро (по предварителни данни) спрямо 206.6 млн. евро, реализирани през периода януари - ноември 2015 г.Италианска банка Banca Monte dei Paschi di Siena ще се опита да продаде акции на пазара, докато правителството подготвя план за спасяване на банковия сектор в страната с 15 млрд. евро, ако събирането на средства за проблемната финансова институция се провали. Това съобщава Bloomberg, като се позовава на запознат източник. Финансовото министерство планира да участва в процедурата, което може да увеличи собствеността му от сегашните 4%, твърди източникът. И допълва, че правителството се подготвя да одобри по-широк план за спасение на банката, ако планът за рекапитализацията на Monte Paschi в размер на 5 млрд. евро не успее. Банката тази седмица предлага нови акции на инвеститорите и разширява сделка по замяна на дълг срещу собственост.General Electric обяви, че ще продаде бизнеса си с индустриално оборудване, който прави приходи от 3 млрд. долара на година, съобщава Reuters. Това е част от стратегията на компанията да се фокусира върху основния си бизнес. Американският конгломерат очаква да получи 4 млрд. долара за поделението си. То има 30 завода в света и персонал от 13 хил. души.